CELEX: 31999D0513
Language: el
Date: 1999-07-09 00:00:00
Title: 99/513/ΕΚ: Απόφαση της Επιτροπής, της 9ης Ιουλίου 1999, για την τροποποίηση της απόφασης 98/361/ΕΚ για την κατάρτιση καταλόγου εγκεκριμένων ζωνών όσον αφορά τη λοιμώδη αιματοποιητική νέκρωση και την ιογενή αιμορραγική σηψαιμία στην Ισπανία [κοινοποιηθείσα υπό τον αριθμό Ε(1999) 2038] (Κείμενο που παρουσιάζει ενδιαφέρον για τον ΕΟΧ)

Avis juridique important

|

31999D0513

99/513/ΕΚ: Απόφαση της Επιτροπής, της 9ης Ιουλίου 1999, για την τροποποίηση της απόφασης 98/361/ΕΚ για την κατάρτιση καταλόγου εγκεκριμένων ζωνών όσον αφορά τη λοιμώδη αιματοποιητική νέκρωση και την ιογενή αιμορραγική σηψαιμία στην Ισπανία [κοινοποιηθείσα υπό τον αριθμό Ε(1999) 2038] (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 195 της 28/07/1999 σ. 0039 - 0041

ΑΠΟΦΑΣΗ ΤΗΣ ΕΠΙΤΡΟΠΗΣτης 9ης Ιουλίου 1999για την τροποποίηση της απόφασης 98/361/ΕΚ για την κατάρτιση καταλόγου εγκεκριμένων ζωνών όσον αφορά τη λοιμώδη αιματοποιητική νέκρωση και την ιογενή αιμορραγική σηψαιμία στην Ισπανία[κοινοποιηθείσα υπό τον αριθμό Ε(1999) 2038](Κείμενο που παρουσιάζει ενδιαφέρον για τον ΕΟΧ)(1999/513/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 91/67/ΕΟΚ του Συμβουλίου, της 28ης Ιανουαρίου 1991, σχετικά με τους όρους υγειονομικού ελέγχου που διέπουν την εμπορία ζώων και προϊόντων υδατοκαλλιέργειας(1), όπως τροποποιήθηκε τελευταία από την οδηγία 98/45/ΕΚ(2), και ιδίως το άρθρο 5 παράγραφος 2 και το άρθρο 6 παράγραφος 2,Εκτιμώντας:(1) ότι με την απόφαση 98/361/ΕΚ(3) καταρτίστηκε κατάλογος των εγκεκριμένων ζωνών όσον αφορά τη λοιμώδη αιματοποιητική νέκρωση (ΛΑΝ) και την ιογενή αιμορραγική σηψαιμία (ΙΑΣ) στην Ισπανία·(2) ότι τα κράτη μέλη μπορούν να αποκτήσουν για την επικράτειά τους ή για τμήματα αυτής το καθεστώς εγκεκριμένης ζώνης απαλλαγμένης από ορισμένες νόσους των ιχθύων·(3) ότι η Ισπανία υπέβαλε στην Επιτροπή δικαιολογητικά για την χορήγηση του καθεστώτος εγκεκριμένης ζώνης όσον αφορά τη ΛΑΝ και την ΙΑΣ για ορισμένες υδρολογικές λεκάνες ή τμήματά τους που βρίσκονται στις περιφέρειες της Αραγονίας, της Ναβάρας και της Γαλικίας καθώς επίσης και διατάξεις που διασφαλίζουν τη συμμόρφωση προς τους κανόνες για τη διατήρηση της έγκρισης·(4) ότι η Ισπανία υπέβαλε επίσης δικαιολογητικά για τη χορήγηση του καθεστώτος εγκεκριμένης εκμετάλλευσης όσον αφορά τη ΛΑΝ και την ΙΑΣ για ορισμένες ιχθυοκαλλιεργητικές εκμεταλλεύσεις που βρίσκονται στις περιφέρειες αυτές·(5) ότι ο λεπτομερής έλεγχος των δικαιολογητικών αυτών επιτρέπει τη χορήγηση του καθεστώτος εγκεκριμένης περιοχής όσον αφορά τη ΛΑΝ και την ΙΑΣ για τις περιφέρειες και τις εκμεταλλεύσεις αυτές·(6) ότι οι διατάξεις της παρούσας απόφασης είναι σύμφωνες με τη γνώμη της μόνιμης κτηνιατρικής επιτροπής,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Η απόφαση 98/361/ΕΚ τροποποιείται ως εξής:1. Ο τίτλος αντικαθίσταται από το ακόλουθο κείμενο: "Απόφαση της Επιτροπής για την κατάρτιση καταλόγου εγκεκριμένων ζωνών και εγκεκριμένων ιχθυοκαλλιεργητικών εγκαταστάσεων, όσον αφορά τη λοιμώδη αιμοτοποιητική νέκρωση και την ιογενή αιμορραγική σηψαιμία στην Ισπανία."2. Το άρθρο 1 αντικαθίσταται από το ακόλουθο κείμενο: "Άρθρο πρώτο1. Ο κατάλογος των εγκεκριμένων ηπειρωτικών και παράκτιων ζωνών όσον αφορά τη ΛΑΝ και την ΙΑΣ στην Ισπανία περιλαμβάνεται στο μέρος Α του παραρτήματος.2. Ο κατάλογος των εγκεκριμένων εκμεταλλεύσεων όσον αφορά τη ΛΑΝ και την ΙΑΣ στην Ισπανία περιλαμβάνεται στο μέρος Β του παραρτήματος."3. Το παράρτημα αντικαθίσταται από το παράρτημα της παρούσας απόφασης.Άρθρο 2Η παρούσα απόφαση απευθύνεται στα κράτη μέλη.Βρυξέλλες, 9 Ιουλίου 1999.Για την ΕπιτροπήFranz FISCHLERΜέλος της Επιτροπής(1) ΕΕ L 46 της 19.2.1991, σ. 1.(2) ΕΕ L 189 της 3.7.1998, σ. 12.(3) ΕΕ L 163 της 6.6.1998, σ. 46.ΠΑΡΑΡΤΗΜΑA. ΚΑΤΑΛΟΓΟΣ ΕΓΚΕΚΡΙΜΕΝΩΝ ΖΩΝΩΝ ΟΣΟΝ ΑΦΟΡΑ ΤΗ ΛΑΝ ΚΑΙ ΤΗΝ ΙΑΣ ΣΤΗΝ ΙΣΠΑΝΙΑI. ΠΕΡΙΦΕΡΕΙΑ: ΑΥΤΟΝΟΜΗ ΕΠΑΡΧΙΑ ΤΩΝ ΑΣΤΟΥΡΙΩΝ1. Ηπειρωτικές ζώνεςΌλες οι υδρολογικές λεκάνες των Αστουριών, εξαιρουμένης αυτής του ποταμού Εο.2. Παράκτιες ζώνεςΌλη η ακτή των Αστουριών.II. ΠΕΡΙΦΕΡΕΙΑ: ΓΑΛΙΚΙΑ1. Ηπειρωτικές ζώνεςΟι υδρολογικές λεκάνες της Γαλικίας:- στις οποίες συμπεριλαμβάνονται οι υδρολογικές λεκάνες του ποταμού Εο, του ποταμού Sil από τις πηγές του στην επαρχία της Léon, του ποταμού Miño από τις πηγές του έως το φράγμα Frieir, και του ποταμού Limia από τις πηγές του έως το φράγμα Das Conchas,- εξαιρουμένης της υδρολογικής λεκάνης του ποταμού Tamega και των παραπόταμων του ποταμού Duero που διασχίζουν τη Γαλικία.2. Παράκτιες ζώνεςΗ παράκτια περιοχή της Γαλικίας από τις εκβολές του ποταμού Εο (νήσος Pancha) έως το Cabo Silliero του κόλπου του Vigo·η παράκτια περιοχή από το Cabo Silliero έως τη θέση punta Picos (εκβολή του ποταμού Miño) θεωρείται ως ζώνη απομόνωσης.III. ΠΕΡΙΦΕΡΕΙΑ: ΑΥΤΟΝΟΜΗ ΕΠΑΡΧΙΑ ΤΗΣ ΑΡΑΓΟΝΙΑΣΗπειρωτικές ζώνες- Ο ποταμός Aragón από τις πηγές του έως το φράγμα Caparroso στον Ο.Τ.Α. της Ναβάρα,- ο ποταμός Gállego από τις πηγές του έως το φράγμα Αrdisa,- ο ποταμός Sotón από τις πηγές του έως το φράγμα Sotonera,- ο ποταμός Isuela από τις πηγές του έως το φράγμα Arguis,- ο ποταμός Flúmen από τις πηγές του έως το φράγμα Santa María de Belsue,- ο ποταμός Guatizalema από τις πηγές του έως το φράγμα Vadiello,- ο ποταμός Cinca από τις πηγές του έως το φράγμα Grado,- ο ποταμός Esera από τις πηγές του έως το φράγμα Barasona,- ο ποταμός Noguera-Ribagorzana από τις πηγές του έως το φράγμα Santa Ana,- ο ποταμός Huecha από τις πηγές του έως τον ταμιευτήρα Alcala de Moncayo,- ο ποταμός Jalón από τις πηγές του έως τον ταμιευτήρα Alagón,- ο ποταμός Huerva από τις πηγές του έως το φράγμα Mezalocha,- ο ποταμός Aguasvivas από τις πηγές του έως το φράγμα Moneva,- ο ποταμός Martin από τις πηγές του έως το φράγμα Cueva Foradada,- ο ποταμός Escuriza από τις πηγές του έως το φράγμα Escuriza,- ο ποταμός Guadalope από τις πηγές του έως το φράγμα Caspe,- ο ποταμός Matarraña από τις πηγές του έως το φράγμα Aguas de Pena,- ο ποταμός Pena από τις πηγές του έως το φράγμα Pena,- ο ποταμός Guadalaviar-Turia από τις πηγές του έως το φράγμα Generalísimo στην επαρχία της Βαλένθια,- ο ποταμός Mijares από τις πηγές του έως το φράγμα Arenós στην επαρχία της Castellón.Τα λοιπά υδατικά ρεύματα της περιφέρειας της Αραγονίας και του ποταμού Έβρου κατά μήκος της ροής του στην ανωτέρω περιφέρεια θεωρούνται ως ζώνη απομόνωσης.IV. ΠΕΡΙΦΕΡΕΙΑ: ΑΥΤΟΝΟΜΗ ΕΠΑΡΧΙΑ ΤΗΣ ΝΑΒΑΡΑΣΗπειρωτικές ζώνες- ο ποταμός Bidasoa από τις πηγές του έως τις εκβολές του,- ο ποταμός Leizarán από τις πηγές του έως το φράγμα Leizarán (Muga),- ο ποταμός Arakil-Arga από τις πηγές του έως το φράγμα Falces,- ο ποταμός Ega από τις πηγές του έως το φράγμα Allo,- ο ποταμός Aragon από τις πηγές του στην επαρχία της Huesca (Αραγονία) έως το φράγμα Caparroso (Ναβάρα).Τα λοιπά υδατικά ρεύματα της περιφέρειας της Ναβάρας και του ποταμού Έβρου κατά μήκος της ανωτέρω περιφέρειας θεωρούνται ως ζώνη απομόνωσης.B. ΚΑΤΑΛΟΓΟΣ ΕΓΚΕΚΡΙΜΕΝΩΝ ΕΚΜΕΤΑΛΛΕΥΣΕΩΝ ΟΣΟΝ ΑΦΟΡΑ ΤΗ ΛΑΝ ΚΑΙ ΤΗΝ ΙΑΣ ΣΤΗΝ ΙΣΠΑΝΙΑΠΕΡΙΦΕΡΕΙΑ: ΑΥΤΟΝΟΜΗ ΕΠΑΡΧΙΑ ΤΗΣ ΑΡΑΓΟΝΙΑΣ- Truchas del Prado που βρίσκεται στο Alcala de Ebro, επαρχία Σαραγόσας (Αραγονία).